open-index/open-wikipedia-markdown huggingface dataset:
1. divisjon fotball for menn 2002

**1. divisjon fotball for menn 2002** var det nest høyeste nivået i norsk fotball året 2002.

## Opp- og nedrykk
De to beste lagene rykket direkte opp til Eliteserien 2003, mens nummer tre spilte kvalifisering om opprykk mot nummer 12 i Eliteserien. Fire lag rykket ned til 2. divisjon 2003.

Direkte opprykk:  og 

Kvalifisering:  behold plassen etter kvalifiseringskamper mot 

Nedrykk: , ,  og 

## Tabell

## Se også
* Kvalifisering til Eliteserien i fotball


## Eksterne lenker
* Norges Fotballforbund - 1. divisjon menn 2002
Michael Strøm Lie (1807–1852)

**Michael Strøm Lie** (født 1807, død 1852) var en norsk prokurator og ordfører i Vinger fra 1839 til 1842 og 1847 til 1852.

Han var sønnesønn av politimester i Trondheim, Mons Lie d.e. og bror av Mons Lie d.y.. Han var gift med Ingeborg Birgitte Møinichen, som var søster av Erik Røring Møinichen. De hadde mange kjente barn:
* Thomasine Lie, gift med sin fetter Jonas Lie
** Foreldre til Michael Strøm Lie, Mons Lie og Erik Lie og besteforeldre til Jonas Lie
* Ida Lie
* Sverre Lie
** Far til maler Jonas Lie
* Erika Røring Møinichen Lie Nissen, gift med Oscar Nissen
** Foreldre til Erika Egede-Nissen Lie og Karl Nissen
* Ingeborg Birgitte Røring Lie, gift med Even Soot
** Foreldre til Eyolf Soot og besteforeldre til Botten Soot

## Referanser
Miljøhuset

**Miljøhuset** i Mariboes gate 8 i Oslo er et konferansesenter som også huser en rekke organisasjoner innen miljø- og utviklingsfeltet.

Miljøhuset ble i 2013 åpnet av blant annet Kronprins Håkon, Kronprinsesse Mette-Marit og prinsesse Ingrid Alexandra.

Miljøhuset hadde tidligere lokaler i Grensen 9.

## Organisasjoner

Organisasjonene som har tilhold i Miljøhuset er:
*Drylands Coordination Group
*Framtiden i våre hender 
*Miljøagentene 
*Naturvernforbundet
*Regnskogfondet
*Sabima
*Utviklingsfondet og ungdomsorganisasjonen Spire

## Referanser
Chāndogya upanishad

**Chāndogya upanishad** er en av de eldre, «primære» (mukhya) upanishadene. Sammen med brihadaranyaka upanishad og jaiminiya upanishad brahmana er den en av de eldste upanishadene, og stammer fra den vediske brahmana-perioden, trolig før det første millennium f.Kr.

Den er forbundet med Samaveda og rangerer som nr 9 i Mutikā-kanonen med 108 upanishader. Den er del av Chandogya Brahmana, som har 10 kapitler.
Natur & Foto

***Natur & Foto*** er et norsk fototidsskrift med innretning på naturfotografering.

Tidsskriftet ble etablert i 2010, og kom første året med fire utgaver. Fra 2011 gikk bladet over til fem utgaver årlig. Etter første driftsåret hadde det et opplag på 12&nbsp;400 eksemplarer, 3000 faste abonnenter og var ifølge egenomtalen «Nordens største naturfotomagasin».

Bladet utgis i Norge, men retter seg også mot lesere i Sverige og Danmark. Utgiver er selskapet Visuell Natur DA.

Redaktører for bladet er pr 2022 Baard Næss (ansvarlig red.) og Tom Schandy. Næss har tidligere vært redaktør for BioFotos medlemsblad *Naturfotografen*. Schandy har vært redaktør for WWF-Norges magasin *Verdens Natur*.

## Referanser


## Eksterne lenker
*
Kjetil Åkra

**Kjetil Åkra** (født 4. juni 1970 i Odda i Hordaland) er en norsk entomolog, eller egentlig *araknolog*, siden han arbeider med edderkopper.  Han er ansatt som konservator i zoologi ved Midt-Troms Museum, Storsteinnes i Troms.

Åkra vokst opp i Røldal (1970–73), Nesflaten (1973–1986) og Sauda (1986–1989). Han tok universitetutdannelse ved i Universitetet i Bergen fra 1989 til 1998, med hovedfag i systematisk zoologi.

Han har vært ansatt som museumsaspirant ved Vitenskapsmuseet i Trondheim fra 1999 til 2000. I april 2001 ble han ansatt som konservator i zoologi ved Midt-troms Museum. Han er avdelingsleder for *Avdeling for Naturhistorie og Biologiske Samlinger* ved Midt-Troms Museum.

## Medforfatter
Kjetil Åkra har vært medforfatter i to bøker.
* Asmussen, John &  Åkra, Kjetil. 2006. *Tirpitz – Hitler's siste slagskip*. Midt-Troms Museum, ISBN 82-996934-1-1
* Brekken, Andreas & Akra Kjetil. 2008.	*Luftwaffe fighters and fighter bombers over the far north: Units – Camouflage – Markings 1940-1945* Classic Publications, ISBN 9781903223901

## Publikasjoner
Åkra har publisert en rekke artikler i flere entomologiske tidsskrift. Han har vært med å utarbeide Norsk rødliste for arter for truede arter i Norge.

* Åkra, Kjetil. & Hauge, Erling. 2000. *Provisional list of rare and potentially threatened spiders (Arachnida: Araneae) in Norway including their proposed Red List status.* NINA Fagrapport 42: 1-38.
* Åkra, K og Hauge, Erling. 2003. *Checklist of Norwegian spiders (Arachnida: Araneae), including Svalbard and Jan Mayen.* Norwegian Journal of Entomology 50. side 109-129.
* Åkra, Kjetil; Hauge, Erling & Pommeresche, R. 2006. *Edderkopper – Araneae. Red List [in: Artsdatabanken 2006. Norsk rødliste 2006]* Artsdatabanken side 311-318.
* Åkra, Kjetil. 2004. *En innføring i edderkoppenes verden.* Insekt-Nytt 29 (1/2) side 4
* Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. *Edderkoppdyr Arachnida* i *Norsk rødliste for arter 2010*. Artsdatabanken. Side 355-366.

## Eksterne lenker
* ''Tirpitz – Hitler's siste slagskip'' – Midt-Troms Museum  – besøkt: 4. januar 2011
* ''Luftwaffe fighters and fighter bombers over the far north: Units – Camouflage – Markings 1940-1945'' – Classic Publications – besøkt: 4. januar 2011
Maitrayaniya upanishad

**Maitrāyaṇīya upaniṣad** (devanagari: मैत्रायणीय उपनिषद्), også kalt **Maitrī upaniṣad** (मैत्री उपनिषद्), tilhører den såkalte *Maitrī-* eller *Maitrāyaṇīya-*avdelingen (shakha) av Kṛṣṇa Yajurveda, selv om noe av teksten også kan sies å tilhøre Sāmaveda. Den opptrer som nr 24 i muktika-kanonen med 108 upanishader, hvor den er kategorisert som en kommentar til Sāmaveda. En innflytelsesrik kommentar til Maitrāyaṇīya upaniṣad, med tittelen *Dīpikā*, ble skrevet av Rāmatirtha.

Maitrāyaṇīya upaniṣad viser tegn fra to ulike tidsperioder. Lingvistisk kan den knyttes til den femte og siste fasen av Vedisk sanskrit, men samtidig bærer den spor av tiden etter kong Ashoka den store og viser tegn på buddhistisk påvirkning. Maitrāyaṇīya upaniṣad inneholder også den eldste litterære dokumentasjon på bruken av sanskrit-ordet *[[samadhi]]*.
Erling Hauge

**Erling Hauge** (født 9. mai 1941, død 15. september 2012) var en norsk entomolog, eller egentlig *araknolog*, siden han arbeidet med edderkopper. Hauge ble regnet som en ledende spesialist på edderkopper i Norge.

Han ble ansatt ved Zoologisk museum i Bergen i 1967 og var der frem til han gikk av med alderspensjonen. I 1975 ble han amanuensis og i 1981 førsteamanuensis. Hauge har bidratt vesentlig til museets samling. Han har også gjennomgått eldre materiale av edderkopper i samlingene ved Zoologisk museum i Bergen. Han har bidrog vesentlig til kunnskapen om edderkopper i Norge. Han har også studert edderkopper på de nordatlantiske øyene, på Færøyene og Island, og nord i Storbritannia.

Hauge var engasjert med vern av truede arter. Flere arter er truet på grunn av endringer i kulturlandskapet og hugging av gammel skog.

Erling Hauge døde i september 2012 etter lengre tid med sykdom.

## Bibliografi
Erling Hauge har publisert en rekke artikler i flere entomologiske tidsskrift, særlig innen systematikk og faunistikk. 
* Hauge, Erling. 1976. *Araneae from Finnmark, Norway.* Norw. J. Entomol. 23, 121 – 125.
* Hauge, Erling. & Refseth, Dagfinn. 1979. *The spider fauna of 5 alpine and subalpine habitats in the Jotuheimen area, southern Norway.* Fauna Norv. Ser. B 26, 84 – 90.
* Hauge, Erling. 1982. *Edderkopper (Norske familier).* Norske Insekttabeller Nr. 2, Norsk entomologisk forening
* Hauge, Erling. & Kvamme, Torstein. 1983. *Spiders from forest-fire areas in southeast Norway.* Fauna Norv. Ser. B 30, 39 – 45.
* Hauge, Erling. & Midtgaard, Fred. 1986. *Spiders (Araneae) in Malaise traps from two islands in the Oslofjord, Norway.* Fauna Norv. Ser. B 33, 98 – 102.
* Hauge, Erling. 1986. *Notes on new and rare spiders in Norway.* Fauna Norv. Ser. B 33, 105 – 107.
* Hauge, Erling. 1989. *An annotated check-list of Norwegian spiders (Araneae).* Insecta norvegiae 4, 1 – 40.
* Hauge, Erling. & Hansen, Lars Ove. 1991. *Spiders (Araneae) from six small islands in the middle Oslofjord, SE Norway.* Fauna Norv. Ser. B 38, 45 – 52.
* Hauge, Erling. & Hansen, Lars Ove. 2000. *New records of spiders (Aranea) from the Oslofjord area, SE Norway.* Norw. J. Entomol. 47, 73 – 75.

; Som medforfatter.
* Åkra, Kjetil. & Hauge, Erling. 2000. *Provisional list of rare and potentially threatened spiders (Arachnida: Araneae) in Norway including their proposed Red List status.* NINA Fagrapport 42: 1-38.
* Åkra, K og Hauge, Erling. 2003. *Checklist of Norwegian spiders (Arachnida: Araneae), including Svalbard and Jan Mayen.* Norwegian Journal of Entomology 50. side 109-129.
* Åkra, Kjetil; Hauge, Erling & Pommeresche, R. 2006. *Edderkopper – Araneae. Red List [in: Artsdatabanken 2006. Norsk rødliste 2006]* Artsdatabanken side 311-318.

## Referanser


## Litteratur
* Sømme, L. & Hansen, L.O. (bilderedaktør). 2004. *Entomologiens historie i Norge. Norsk entomologisk forening * 1904–2004– *  Norsk entomologisk forening, Zoologisk museum, Universitetet i Oslo. 326 sider. ISBN 82-996923-1-8. 
 
## Eksterne lenker
Cristina González

**Cristina González Ramos** (født 6. august 1983 i Salamanca, Spania) er en spansk håndballspiller. Hun er målvakt og spiller på det spanske landslaget og for klubblaget León BM.

Hun vant sølvmedalje med det spanske laget under EM i 2008, etter å ha slått Tyskland i semifinalen. Hun deltok også i EM i 2006 og VM i 2009.

## Referanser


## Eksterne lenker
*
Marta Mangué

**Marta Mangué González** (født 23. april 1983 i Las Palmas de Gran Canaria) er en spansk håndballspiller, som spiller for den franske klubben  og for det spanske landslaget frem til 2017.

Hun vant sølvmedalje med det spanske laget under EM i 2008, etter å ha slått Tyskland i semifinalen. Mangué var med 43 scorede mål på tredjeplass på turneringens toppscorerliste.

Mangué deltok også i OL i 2004 i Aten, hvor det spanske laget kom til kvartfinalene og endte på 6.-plass i turneringen.

Hun har deltatt i åtte EM (2002 i Danmark, 2004 i Ungarn, 2006 i Sverige, 2008 i Makedonia, 2010 i Danmark, 2012 i Serbia, 2014 i Ungarn og Kroatia og 2016 i Sverige), samt seks VM (2001 i Italia, 2003 i Kroatia, 2007 i Frankrike, 2009 i Kina, 2011 i Brasil og 2013 i Serbia).

## Referanser


## Eksterne lenker
*
Aursetelva

**Aursetelva** er ei elv i Aurskog-Høland kommune i Akershus. Den er drøyt fem kilometer lang og renner sørvestover fra innsjøen Aurset til den møter Setta ved Åmot, om lag en kilometer før Settas munning i innsjøen Setten.

## Referanser
Trygve Sigvaldsen

**Trygve «Kviten» Sigvaldsen** (født 2. juni 1921, død 25. august 1992) var en fotballspiller i Sportsklubben Brann.

Han tjenestegjorde også som kommandosoldat i No. 5 Troop 10 Interallied Commando under andre verdenskrig.

Fra 1946 til 1955 var han fast spiller på A-laget og fikk til slutt 117 seriekamper og 36 cupkamper. Han laget 5 seriemål og 3 cupmål. Opprinnelig spilte han for Follese Fotballklubb på Askøy, hvor han også bodde frem til sin død.

## Referanser
Katha upanishad

**Katha upanishad** (devanagari: कठ उपनिषद्), også kalt **Kaṭhopaniṣad** og **Kāṭhaka**, er en av de «primære» (mukhya) upanishadene som ble kommentert av Shankara. Den er knyttet til *Cāraka-Kaṭha*-greinen av den sorte Yajurveda, og lingvistisk hører den heime i Sutra-perioden av Vedisk sanskrit. Katha upanishad inneholder avsnitt som antyder en kontakt med buddhistisk idéer, og den ble derfor mest sannsynlig skrevet etter det femte århundre f.Kr.  Den opptrer som nr 3 i muktika-kanonen med 108 upanishader

Katha upanishad består av to kapitler (*adhyāyas*), som hver enkelt er inndelt i tre seksjoner (*vallis*) som inneholder mellom 15 og 29 vers (*ślokas*). Enkelte av avsnittene i teksten er felles med Bhagavad Gita.

Den første versjonen av Katha upanishad som fant sin vei til Europa, var en tidlig oversettelse til persisk, som den tyske orientalisten Max Müller oversatte til engelsk i 1879. Den engelske poeten Edwin Arnold gjenga den i vers under tittelen «dødens hemmelighet» (*The Secret of Death*). Den amerikanske essayisten og poeten Ralph Waldo Emerson gjenga den sentrale fortellingen i Katha upanishad på slutten av sitt essay *Immortality*. Katha upanishad forteller om Nachiketa, sønnen av helgenen Vajasravasa, og hans møter med dødsguden Yama.
Setta

**Setta** er ei elv i Aurskog-Høland kommune i Akershus. Elva har sitt utspring i Garsjøen på Mangenskogen. Fra Store Garsjøen til Vesle Garsjøen er det et beskjedent bekkedrag. Herfra renner bekken videre nordvestover en halv kilometer, før den dreier først sørvestover, deretter sørover gjennom Settetjenn ved fylkesvei 235. Den øvre delen av elva, nord for fylkesveien, renner gjennom Midtfjellmosen naturreservat.

Elva fortsetter sørover gjennom Styggehølet og Brattfoss og dreier igjen sørvestover. Ved Jeriko og Bogtjenn dreier elva igjen sørover, samler opp flere bekker og renner inn i skogeiendommen til Saugbruksforeningen. Elva fortsetter gjennom Årtjenn og passerer under fylkesvei 170 ved Drylane, og videre til Settetjennet. Herfra renner elva sørøstover til Åmot, hvor den opptar Aursetelva om lag 1&nbsp;km før utløpet i innsjøen Setten.

## Se også
* Liste over elver i Akershus

## Referanser
Begoña Fernández

**Begoña Fernández Molinos** (født 22. mars 1980 i Vigo, Spania) er en spansk håndballspiller. Hun spiller på det spanske landslaget og for klubblaget Itxako Reyno de Navarra.

Hun vant sølvmedalje med det spanske laget under EM i 2008, etter å ha slått Tyskland i semifinalen. Hun ble valgt inn på All-Star Team og utnevnt til turneringens beste strekspiller.

Hun har deltatt i tre EM (2004 i Ungarn, 2006 i Sverige og 2008 i Makedonia) og to VM (2007 i Frankrike og 2009 i Kina).

## Referanser


## Eksterne lenker
*
Den svart- og rødmalte keramikk-kulturen

**Den svart- og rødmalte keramikk-kulturen** er en arkeologisk kultur fra jernalderen i den nordlige delen av det indiske subkontinent. Kulturen er datert til tiden fra det 12. til det 9. århundre f.Kr. og er knyttet til den post-Rigvediske delen av den vediske sivilisasjon.

På noen funnsteder viser dens keramikk innflytelse fra keramikken i det sene Harappa. Den svart og rødmalte keramikk-kulturen er ikke kjent vest for Indusdalen. Den synes å ha direkte påvirket den gråmalte keramikk-kulturen (1200-600 f.Kr.) og den nordlige svartpolerte keramikk-kulturen (500 f.Kr.).

Bruken av jern innenfor denne kulturen fant sted 1800 f.Kr., to eller tre århundrer før hetittene i Anatolia og fem eller seks århundrer før kelterne i Europa.
Jarl av Wessex

**Jarl av Wessex** er en engelsk og britisk adelstittel som har blitt opprettet to ganger i britisk historie. Første gang var før normannernes invasjon av England, den andre er som en adelstittel i Det forente kongerike.

## Første opprettelse
* Godwin, Jarl av Wessex (ca. 1001&ndash;1053)
* Harold Godwinson (ca. 1022&ndash;1066) også Jarl av East Anglia; ble Konge av England i januar 1066
* William FitzOsbern (ca. 1020&ndash;1071)

## Andre opprettelse (nåværende)
* HKH Prins Edward, jarl av Wessex (19. juni 1999&ndash; )
Sør-Korea under Sommer-OL 2004

**Sør-Korea under Sommer-OL 2004**. 264 sportsutøvere, 145 menn og 119 kvinner fra Sør-Korea deltok i tjuefem sporter under Sommer-OL 2004 i Athen. Sør-Korea kom på niendeplass med ni gull-, tolv sølv- og ni bronsemedaljer. Gu Min-jung var landets flaggbærer under åpningsseremonien der utøvere fra både Nord- og Sør-Korea marsjerte inn under Koreas gjenforeningsflagg.

## Medaljer

## Medaljevinnerne
Seiling under Sommer-OL 2008 – Laser menn

**Herrenes laser** under Sommer-OL 2008 fant sted fra 12. til 19. august 2008 på Qingdao International Marina i Qingdao. Den siste ordinære seilasen ble kansellert på grunn av lite vind. 

## Resultater

Forklaring til tabellen:
*BFD: Tjuvstart, diskvalifisert (regel 30.3)
*DNF: Fullførte ikke
*DSQ: Diskvalifisert
*DNE: Diskvalifikasjon som ikke kan strykes
*CAN: Kansellert seilas
*Gjennomstryking: Dårligste resultat som ikke telles i rangeringen.
Kelly LeBrock

**Kelly LeBrock** (født 24. mars 1960) er en engelsk-amerikansk skuespiller og modell som på 1980-tallet var et sexsymbol som er mest kjent for sin filmdebut i The Woman in Red og filmen Weird Science som ble regissert av John Hughes.

## Tidlige liv
LeBrock ble født i New York City, men vokste opp i London, England og på landsbygda i Sussex. Hun er datter av en fransk-kanadisk far som eide sin egen kvikksølvgruve som åpnet «The General Thurber», en 3-stjerners Michelin-restaurant i Lake Champlain i New York. Kelly's irske mor, en tidligere modell, var eier av flere fine antikke butikker i London.

## Karriere
LeBrock tilbrakte sine første skoledager i en internatskole fra Montreal, der hun lærte seg fransk, før hun flyttet til Storbritannia. I en alder av seksten, returnerte Kelly til New York og begynte på sin karriere som skjønnhetsmodell. LeBrock begynte på sin karriere som modell i en alder av seksten år. Etter skilsmissen fra Steven Seagal i 1996, hadde hun roller i The Sorcerer's Apprentice (2002) og Zerophilia (2005). I 2006 spilte LeBrock i . LeBrock dukket også opp i den tredje britiske kokkeserien Hell's Kitchen der Gordon Ramsay er sjefskokk.

## Veldedighet
I 2008, etter dødsfallet til hennes bror Harold, bestemte LeBrock å vie mye av sin tid til å hjelpe dødssyke. Hun er for tiden talsperson for «Club Carson», der medlemmene er barn som lider av kreft. Denne organisasjonen tilbyr et sted hvor midnreårige pasienter kan få oksygenbehandling og ernæringsmessig rådgiving for en minimal kostnad.

## Privatliv
Kellys første ekteskap var med filmprodusent og restauranteier Victor Drai i 1984. De skilte seg etter to års ekteskap i 1986. Senere giftet hun seg med den kjente actionskuespilleren Steven Seagal. Dette ekteskapet varte fra 1987 til 1996. Med Seagal fikk LeBrock tre barn, Annaliza (f. 1987), Dominic (f. 1990) og Arissa (f. 1993). Hun bor på en ranch i Sør-California og hun jobber med sin egen selvbiografi.

## Filmografi
* *[[The Woman in Red (1984 film)|The Woman in Red]]* (1984) (som Kelly Le Brock) som Charlotte
* *[[Weird Science (film)|Weird Science]]* (1985) som Lisa
* *[[Hard to Kill]]* (1990) (som Kelly Le Brock) som Andrea Stewart
* *[[Betrayal of the Dove]]* (1993) som Una
* *[[David Copperfield (1993 film)|David Copperfield]]* (1993) (TV) (stemme) som Clara
* *[[Tracks of a Killer]]* (1995) som Claire Hawkner
* *[[Hard Bounty]]* (1995) som Donnie
* *[[Wrongfully Accused]]* (1998) (som Kelly Le Brock) som Lauren Goodhue
* *The Sorcerer's Apprentice* (2002) som Morgana
* *[[Zerophilia]]* (2005) som kvinne i RV
* ** (2006) som Angelas mor
* *[[The Mirror (2007 film)|The Mirror]]* (2007) som Mary Theophilus
* *[[Prep School (film)|Prep School]]* (2009) som Miss Waters

## Eksterne lenker
* 
* Kelly LeBrock Exclusive Interview and Pictures – The Global Townhall
Seiling under Sommer-OL 2008 – Seilbrett menn

**Herrenes seilbrett** under Sommer-OL 2008 fant sted fra 11. til 20. august 2008 på Qingdao International Marina i Qingdao. Brettet som ble brukt var 

## Resultater
Seiling under Sommer-OL 2008 – 49er

**49er-konkurransen** under Sommer-OL 2008 fant sted fra 10. til 17. august 2008 på Qingdao International Marina i Qingdao. Øvelsen var en åpen klasse.

## Resultater
Sirdal videregående skole

**Sirdal videregående skole**, også kjent som skigymnaset i Sirdal, tilbyr utdanning innen idrettsfag. I dag gis mulighet for spesialisering i breddeidrett og toppidrett. Innen toppidrett kan elevene velge å fordype seg i langrenn, skiskyting eller fotball. Tidligere fantes også allmennfaglig studieretning samt tilbud om håndball som spesialidrett.

Sirdal videregående skole er lokalisert på tettstedet Tonstad som er administrasjonssenter i Sirdal kommune i Vest-Agder fylke. Flesteparten av elevene ved skolen flytter til Sirdal for den tiden utdanningen tar og da bor de på Øyghedlar elevheim.

Nær skolen ligger Feed Skiarena med gode forhold for trening og konkurranse i både langrenn og skiskyting sommer som vinter. Regionlaget Sirdal Ski har tilknytning til skolen.

## Kjente elever
*Linda Grubben (født Tjørhom), skiskytter
*Åse Idland, skiskytter
*Geir Ludvig Aasen Ouren, langrennsløper
*Annette Sikveland, skiskytter
*Svein Tore Sinnes, langrennsløper
*Zlatko Tripić, fotballspiller
*Marte Olsbu Røiseland, skiskytter
*Gunnar Tjomlid, norsk blogger, foredragsholder og forfatter

## Rektorer
*Jon Helge Bergane (1987–1993)
*Hallvard Sunde (1993–2007)
*Anita Heiaas Haugen (2007–)
*Johan Vesteraas
Vaulx-en-Velin

**Vaulx-en-Velin** er en kommune i storbyområdet Lyon i regionen Auvergne-Rhône-Alpes øst i Frankrike. Kommunen er den femte største forstaden til Lyon, og ligger i nordøst ved elva Rhône. 1. januar 2015 ble kommunen overført fra departementet Rhône til den nyopprettede Métropole de Lyon.

## Referanser


## Eksterne lenker
* 
* Kommunedata INSEE
TVI Express

**TVI Express** eller **Travel Ventures International** er et nettverksselskap registrert på Kypros med hovedkontor i London. Eier og grunnlegger av selskapet er Tarun Trikha fra India.

Selskapet selger medlemskap som skal gi rabatter på reiser og hotellopphold og markedsføringen skjer gjennom Multi-level marketing. Totalt skal selskapet ha rekruttert 600.000 medlemmer.

Parallelt med den eksplosive økningen i antall medlemmer har det fremkommet en serie med klager fra forbrukere som føler seg lurt av selskapet. Siden medlemskapet markedsføres som en mulighet til å tjene penger, og denne muligheten i praksis går ut på å rekruttere flere medlemmer, har selskapet også blitt etterforsket for brudd på forbudet mot pyramidespill i flere land. I mai 2010 ble selskapet erklært ulovlig i Australia, og flere andre lands myndigheter har advart sine borgere mot deltakelse i konseptet. I november 2011 ble tre australske borgere funnet skyldige i å ha forbrutt seg mot forbudet mot pyramidespill. I mai 2012 ble disse tre dømt til å betale bøter på totalt 200.000 australske dollar. Saken er spesiell fordi det tidligere bare har vært personene bak pyramidespill som har hatt reell risiko for å bli straffeforfulgt, og Australian Competition and Consumer Commission mente at dommen var et signal om at involvering med pyramidespill også kunne få juridiske konsekvenser for vanlige deltakere.

## Referanser
Myrdammen (Rælingen)

**Myrdammen** i Rælingen ligger helt øst i Østmarka, 500 meter opp fra hovedveien ved Nordby på vestsiden av Øyeren. Vannet ligger 195 moh og er en populær badeplass. Vannet og området rundt er statlig sikret som friluftsområde. Det er tilrettelagt med stupebrett, badebrygge og rullestolrampe. Det er også en grunn plaskedam for små barn, og det er toaletter. Området er opparbeidet med gressplener, og stedvis er vannkanten steinsatt.

Det er satt ut stor ørret i vannet, for at barn og andre som ikke kommer seg lett innover i marka skal få mulighet til å oppleve storfisk på kroken.

Veien opp til vannet er stengt med bom ved parkeringsplass nedenfor dammen. Veien fortsetter innenfor bommen forbi vannet og inn til Nordbysjøen.

## Referanser




## Eksterne lenker
* Skiforeningen, Markadatabasen om Myrdammen
Khilani

**Khilani** er en samling med 98 «apokryfe» hymner i Rigveda. Hymnene er nedtegnet i *Bāṣkala*, men ikke i *Śākala* shakha. De er senere tilføyelser til Rigveda, som tilhører den andre perioden, mantra-perioden, av Vedisk sanskrit.
Mahmoud Bahmani

**Mahmoud Bahmani** (født 1947 i Karaj) er en iransk økonom, som fra september 2008 til september 2013 var sentralbanksjef for Irans sentralbank. 

## Utdanning og yrkeskarriere
Han har en bachelorgrad i økonomi med spesialisering innen bankvirksomhet («Banking»), en mastergrad (M.A.) i bankvirksomhet, og Ph.D. innen bedriftsøkonomi. 

Han har 17 års erfaring fra undervisning ved Islamic Azad University i 17 år, der han har forelest for ledere i banker, innen bankfaget. I tillegg har han jobbet for bl.a. Bank Melli Iran, irans største bank, der han har hatt flere ulike direktørstillinger. 

## Eksterne lenker
* Irans sentralbank – ''Mahmud Bahmani, Governor'' (arkivert hos WayBack Machine)
Fekting under Sommer-OL 2008 – Kårde menn

**Herrenes kårde** under Sommer-OL 2008 fant sted den 10. august 2008 på Olympic Green Convention Centre.

## Resultater
### Finaler

### Seksjon 1

### Seksjon 2

### Seksjon 3

### Seksjon 4

## Eksterne lenker
* Resultater og profilside  på sports-reference.com
Pada (fot)

**Pāda** er sanskritordet for «fot» og samsvarer med latin *pes*, gresk *pous* og engelsk *foot*. Det har et mangfold av avledede meninger som trinn, fotavtrykk, spor, merke. Det har også et mangfold av anvendelser, deriblant innenfor det som utgjør en av fire deler, eller inndeling mer generelt, f.eks. et kapittel i en bok (opprinnelig ble en seksjon i en bok inndelt i fire deler).

I Sanskrit prosodi er *pāda* navnet på en versefot.

Som en måleenhet utgjør en *pāda* 12 eller 15 fingerbredder, eller 1/2 eller 1/3 eller 3/7 av en Prakrama.

I grammatikken til sanskrit er *pāda* navnet på bøyde substantiver eller verb.

I buddhismen er *pāda* navnet på de symbolske «Buddhas fotspor»; hans forspor symboliserte hans nærvær flere århundrer etter hans død. Det er også flere vartegn som omtales som «fotavtrykk» (*pāda* og *pādamudrā*) av hinduistiske guder. Fjellformasjonen Sri Pada er kalt Buddhas fotspor av buddhister, Shivas fotavtrykk av hinduer og Adams fotavtrykk av muslimer.
Pada

**Pada** kan referere til:

* Pada (elv), en elv i Estland.
* Sri Pada, et fjell på Sri Lanka.
* Pada (fot), navn på en fot i Sanskrit.
Kvitholmen fyr

**Kvitholmen fyr** er et fyr som ligger på en liten holme nord for Hustadvika i Hustadvika kommune på Nordmøre.

På stasjonen står et 12 meter høyt tårn av naturstein. I dag er det ikke lyktehus på tårnet og fyrdriften er erstattet av en fyrlykt like ved. I tillegg til fyrtårnet besto fyrstasjonen av et lukket tun med maskinhus, boliger og uthus, samt naust og landing.

På grunn av alderen til fyrstasjonen og det sjeldne materialet tårnet består av er Kvitholmen fredet etter lov om kulturminner. Fuglelivet i området er også fredet etter lov om naturvern.

Det ble føreslått et kystfyr i Hustadvika i 1828, men fyrkommisjonen ble ikke enige om det burde stå på Kvitholmen eller på Ona. Etter en utredning ble det gjort befaring i området i 1838 og Kvitholmen ble valgt ut som den beste løsningen. Arbeidet ble startet i 1840 og to år senere sto fyret ferdig.

Den første fyrdirektøren i landet var løytnant Arntsen og han tok med seg 100 menn ut til Kvitholmen for å bygge fyrstasjonen. Tårnet ble bygd av gråstein fra østsiden av Kvitholmen og hogde til. Andre materialer ble fraktet med fartøy og føringsbåter. Til innvendig fôring gikk det med 39 000 mursteiner. Fyret sto ferdig i 1842 og ble første gang tent 1. september dette året. På toppen av den hvite steintårnet sto ei rød fyrlykt med 2. ordens linseapparat fra Frankrike. Lyshøyden var da 25 meter over havet med en lysvidde på 15,1 nautiske mil.

24. — 26. februar 1854 ble fyrstasjonen truffet av en kraftig storm. Sjøen brøt over det høyeste punktet på holmen (16 moh) og slo ut vinduene i fyrmesterboligen i første etasje. Det meste av de brolagte veiene ble borte og brønnen ble fylt med saltvann.

Det var snakk om å opprette et fyr til i nærheten av Kvitholmen, men i stedet ble det opprettet et bifyr på samme sted. Det sto ved siden av det gamle fyret og etter noen år ble det gitt midler til å flytte lykten på bifyret over på steintårnet. For å gi plass til denne store lykten kappet en i 1906 av 8 meter av steintårnet, slik at det i dag har en høyde på vel 8 meter.

I 1956 ble det bygd et 12 meter høyt betongtårn og sett inn en lykt med 3. ordens fyrapparat. I 1977 ble det satt inn en Racon her.

Fyret ble automatisert og avbemannet i 1990.

## Se også
*Norske fyr

## Eksterne lenker
* 
* 
* Kvitholmens venner
*
Lepsøyrevet fyr

**Lepsøyrevet fyr** er et ledfyr som ligger på Lepsøy rev i Haram kommune på Sunnmøre. Fyret ble opprettet i 1879 i enden av en lang molo. Før fyret ble tent lå det første fyrskipet i landet i leien utenfor revet. På grunn av Lepsøyrevet som strakte seg over sundet mellom fastlandet og Lepsøya kunne skip bare passere en smal og grunn renne i revet.

Fyrkommisjonen var bekymret for skipstrafikken på grunn av forholdene her og fyrskipet ble plassert her i 1856. Fyrskipet slet seg derimot fra fortøyingene i en storm allerede i 1857 og skroget fikk så store skader at skipet ble kondemnert. For å stå av vinterstormene ble det derfor plassert et større fyrskip på samme sted. Det nye fyrskipet lyste opp første gang 8. januar 1858 og var i bruk frem til 1867 da nok et nytt skip tok over. Skipet hadde en fyrvokter, tre menn og en gutt. Siden det var dyrt å holde fyrskipet i drift og det bare blir regnet å ha en levetid på 8-10 år foreslo en å bygge et fyr på fastlandet.

Fyret ble bygget ytterst på en 220 meter lang molo. Fyret inneholdt også boligen til fyrvokteren og hans familie. På land sto naust, uthus og fjøs. Fyret ble tent i 1879 og fyrskipet ble avbemannet og solgt. Fyret fikk elektrisk strøm i 1930. Under den andre verdenskrigen ble fyret angrepet av allierte fly to ganger i 1944 og sterkt skadd.

Fyret ble automatisert og avbemannet i 1956.

i 2009 begynte foreningen Lepsøyrevets Fyrvenner oppussing av fyret. Blant annet ble vinduene igjen satt inn (disse ble murt igjen da fyret ble avbemannet i 1956). Alt av interiør måtte skiftes ut da vannlekasje opp gjennom tiden hadde ført til omfattende råteskade. Utvendig stod Kystverket for renovasjonen. Oppussingen stod ferdig i 2014 og fyret kan nå leies for enkeltpersoner eller grupper (ikke overnatting). Det er innimellom åpen dag med enkel bevertning. 

Skipsleia gjennom Lepsøyrevet var ferdig oppmudret og merket i 2012. Dette førte til at Lepsøyrevet fyr ble nedlagt 29. januar 2014.

## Se også
*Norske fyr

## Referanser


## Kilder
* Bjørkhaug, Birger og Poulsson, Sven. *Norges Fyr, Fra Stad til Grense-Jakobselv*, bind 2. Grøndahl & søn forlag AS, 1987
* Monrad-Krohn, Danckert. *Norske Fyr, Nasjonal verneplan for fyrstasjoner.* Riksantikvarens rapporter nr. 24 1997
* fyr.no om fyrskipet
* fyr.no om fyrstasjonen
* 
*

## Eksterne lenker
* Lepsøyrevet fyrvenner Besøkt 19. november 2017
Det store julespillet

***Det store julespillet*** er en familiemusikal skrevet av Per-Kai Prytz og Harald Troøyen i 2007. De mottok i 2015 Harstad Sparebanks kulturpris for dette stykket, som juryen kalte «en av de største, beste og lengstlevende juletradisjoner i Harstad».

Musikalen settes opp i Harstad kulturhus i førjulstiden, og ble i 2025 spilt for 19.&nbsp;gang.

## Handling
Den kjekke prinsen forelsker seg i nissejenta, og den sjalu Iskongen vil utrydde jula for bestandig. 

## Regissører
* 2007–2008: Tom A. Haug
* 2009–2011: Kine Hellebust
* 2012–2015: Bente Reibo
* 2016–: Stine Sjanett Slettbakk

## Referanser


## Eksterne lenker
* «Det store julespillet», positiv kraft hos Hålogaland Kraft
Stavgang

**Stavgang** er en form for mosjon der man går med gåstaver.

## Fordeler
Det er fremhevet flere spesielle fordeler med mosjonsformen. Men dette er for det meste udokumenterte påstander framsatt av produsenter, selgere og kursholdere, blant annet:    
* Høyere puls enn vanlig gange, som visstnok bedrer kondisjonen og øker fettforbrenningen
* Letter "spenninger" i muskler og smerter i nakke- og skulderregionen
* Skånsomt mot knær og ledd, og reduserer belastningen på knærne, spesielt gunstig for overvektige
* God stabilitet selv når underlaget er glatt eller ujevnt
* Gir god "bevegelse" i rygg og nakke i motsetning til vanlig gange

## Stavene
Stavene fås i faste lengder, eller som teleskopstaver. Sistnevnte er fordelaktig for transport, og kan brukes av flere personer med forskjellige høyder. Normalt så beregner man stavlengden til 70% av personens lengde, og måles enkelt ved å gange høyden på brukeren med 0.7.

## Forskningsresultater
I en dansk studie som ble offentliggjort i *[[Scandinavian Journal of Medicine and Science in Sports]]*, tilbakevises påstanden om at stavgang er spesielt avlastende for knær og ledd. Det er to studier som kom til samme resultat, en fra 2008 og en fra 2010. Forskerne påstår at dette er falsk reklame for å øke salg av staver.

Norges idrettshøgskole har i en forskningsrapport beregnet at energisk stavgang kan øke energiforbruket opp til 67% i forhold til vanlig gange. Årsaken til dette er spesielt stort overkroppsarbeide og arbeide på kroppens tyngdepunkt. Dette er regnet ut ifra en stavgangteknikk utviklet av tidligere langdistanseløper Ingrid Kristiansen. Teknikken går ut på dype og lange steg utført i relativt rolig tempo. Til sammenligning må man svømme butterfly eller løpe 10,8 km i timen for å oppnå samme energiforbruket som under stavgang i motbakke.

## Referanser


## Eksterne lenker
* Energisk stavgang Instruksjonsvideo
* Norges Bedriftidrettsforbund - Stavgang Instruksjon og veiledning
* NRK – Kom i form med stavgang Treningsprogram
Langvann (Østmarka)

**Langvann** er en innsjø i Østmarka i Oslo kommune.

Langvann ligger 213 moh vest for Sør-Elvåga. Vannet har ingen større tilførselsbekker, og et ganske begrenset nedslagsfelt. Utløpet er i nordenden, hvor en bekk renner ned til Nord-Elvåga. Den nordlige delen av vannet er ganske smalt, og sundet er blitt kalt Nilsesundet, etter skiløperen Nils Slåttsveen som gikk igjennom isen med tømmertraktor her.

Det er både ørret og mye abbor i vannet.

## Se også
* Liste over innsjøer i Oslo

## Referanser
DeLisle Worrell

**DeLisle Worrell** (født 1945 eller 1946) er en barbadisk økonom som fra 2009 til 2017 var sentralbanksjef for Barbados' sentralbank.

Han er gift med Monica Drayton.

## Utdanning og yrkeserfaring
Han er utdannet bachelor of science i sosialøkonomi (*Economics*) fra University of the West Indies, og har filosofisk doktorgrad fra McGill University i Canada. Han har *fellowships* ved blant annet Yale University, Princeton University og University of the West Indies.

Worrell var ansatt i sentralbanken fra 1973 til 1998, hvorav de siste ti årene som visesentralbanksjef. Han var visesentralbanksjef under Barbados' økonomiske krise i 1991, og har fått æren for å hjelpe regjeringen til Erskine Sandiford med å lage en strategi for å få landet ut av krisen. Etter sin første periode i sentralbanken jobbet han som rådgiver i Det internasjonale pengefondets Monetary and Exchange Affairs Department, fra 1998 til 2008, og etter dette administrerende direktør i Caribbean Centre for Money and Finance (CCMF). 

I 2009 ble han utnevnt til sentralbanksjef, og i 2014 ble han utnevnt for en ny femårsperiode. I slutten av februar 2017 ble han fjernet fra stillingen, etter uenighet med både finansministeren og styret i sentralbanken. Cleviston Haynes overtok som fungerende sentralbanksjef etter DeLisle Worrell.

## Utgivelser
* *Small Island Economies: Structure and Performance in the English Speaking Caribbean since 1970* (New York: Praeger Publishers, 1987)
* *Policies for Stabilization and Growth in Small Very Open Economies* (Group of Thirty, Washington DC, 2012)
* *The Economy of Barbados, 1946-1980* (redaktør), (Bridgetown, Barbados, The Central Bank of Barbados, 1982)

## Referanser


## Eksterne lenker
* Barbados' sentralbank – ''DeLisle Worrell, Governor Central Bank of Barbados '' (arkivert)
Eikebladvever

**Eikebladvever** (*Aculepeira ceropegia*) er en av edderkoppene i gruppen Hjulspinnere (Araneidae).

## Utseende
Eikebladvever er en ganske kraftig bygd edderkopp, med en todelt kropp, en bakkropp (abdomen) og en forkropp (prosoma eller cephalothorax). Kroppen er 12-14 millimeter lang hos hunnen, det er dermed en forholdsvis stor edderkopp. Hannen er mye spinklere og kroppen er 7-8 millimeter lang når den er voksen. Den virker påfallende piggete på grunn av kraftige børster på beina og kroppen. Forkroppen er bred, med fine, nedliggende hår. Bakkroppen hos hunnen er stor og pæreformet, tydelig tilspisset bak i motsetning til de fleste andre hjulspinnere. Bakkroppen har en gulhvit, eikeblad-formet tegning i midten, på sidene er den brun med gulaktige felter. Den har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Beina er middels lange og ganske kraftige.

Eikebladvever er den eneste norske arten fra denne slekten, så forveksling med andre arter skulle ikke by på et problem. Men flere av hjulspinnerne kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorgan, hos hunner epigynet og hos hanner pedipalpenes siste ledd.

## Levevis
Denne arten spinner hjulnett mellom busker og lav vegetasjon, kjønnsmodne eksemplarer kan finnes om sommeren.
Arten blir vurdert som Sårbar(VU) på Norsk rødliste for arter fra 2010.

## Rødlistevurdering
Den er blitt registrert i Norge i 1877 (Åmot og Elverum, Hedmark) og i 2012 (Sauherad, Telemark). På kontinentet finnes den i menneskeskapte miljøer (kulturlandskap). I Sverige er utbredelsen ganske stor, og der finnes arten i både kulturlandskap og i myrer og våtmarksområder. I Norge er den blitt funnet i furuskog ved myr. Dersom arten lever i våtmarksområder i større utstrekning enn i kulturmark i Norge er mørketallet troligen høyt. Arten er iøynefallende, og burde ikke være veldig oversett på steder der mennesker ofte befinner seg. Det råder derfor usikkerhet hvis arten er så sjelden som antall funn tilsier, eller hvis den er livskraftig i et habitat som ikke er blitt tilstrekkelig undersøkt for å finne arten. Med bakgrunn av utbredelse i naboland og bruk av mørketall for å oppnå mulige utbredelse- og forekomstarealer, kunne eikebladvever ha havnet på rødlisten fra NT til VU, men da ikke tilstrekkelige del-kriterier ble oppfylt endte arten i 2021 opp på kategorien LC.

## Referanser




## Litteratur
* W. Nentwig, A. Hänggi, C. Kropf & T. Blick (Hrsg.): *Araneae - spiders of Europa – Bestimmungsschlüssel*, slekten (gattung) ''Aculepeira'' (tysk)
* Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. *Edderkoppdyr Arachnida* i *Norsk rødliste for arter 2010*. Artsdatabanken. Side 355-366.

## Eksterne lenker
* 
* Hjulspinnere – edderkopper.net  (norsk)
Bron

**Bron** er en kommune i storbyområdet Lyon i regionen i regionen Auvergne-Rhône-Alpes øst i Frankrike. Bron ligger 10&nbsp;km øst for Lyon, og er den sjette største forstaden til Lyon. 1. januar 2015 ble Bron overført fra departementet Rhône til den nyopprettede Métropole de Lyon.

## Referanser


## Eksterne lenker
* 
* Kommunedata INSEE
Gry Tofte Ims

**Gry Tofte Ims** (født 2. mars 1986 i Sandnes) er en norsk tidligere fotballspiller. 

Ims begynte sin karriere på Austrått IL. Hun spilte der til midten av 2003, da hun også ble tatt ut på J19-landslaget. Klepp meldte imidlertid sin interesse etter halvspilt 2003-sesong. Ims takket ja, og har vært i Klepp siden. 

I seriesammenheng scoret Ims sitt første mål i 6. serierunde i 2004-sesongen, som var en relativt beskjeden sesong for Klepp. Ims fortsatte imidlertid å bemerke seg, og ble stadig viktigere ettersom etablerte spillere forsvant fra klubben. Ims var aldri den notoriske målscoreren til Klepp, men hun ble kaptein for laget som 20-åring i 2006-sesongen for et svært ungt Klepp-lag. Ims ble toppscorer for laget det året, noe som var høyst uvanlig. Ims er imidlertid som oftest straffeskytter for Klepp. 

Ims kom fram i rampelyset i 2010, da hun både debuterte på A-landslaget (se under) og bemerket seg på klubblaget. Etter at Line Smørsgård dro til Kolbotn og Cathrine Dyngvold var skadet mye av sesongen, var det Ims som tok ansvar ikke bare for tilrettelegging, men også for scoring av mål. Hun ble Klepps toppscorer for 2010-sesongen med 11 mål, ingen av dem på straffe. Ims kom også med på Årets lag. Etter endt 2010-sesong, da Klepp igjen hadde mistet flere sentrale spillere, ble Ims knyttet til Stabæk. Imidlertid valgte hun å bli i Klepp.

## Landslaget
Ims debuterte på U21-landslaget mot Danmark i 2006, der hun kom inn som innbytter. I A-landslagssammenheng debuterte Ims mot Kina i januar 2010. Ims spilte hele kampen. Hun fikk sin andre kamp mot Sverige i en treningskamp i oktober 2010.

## Referanser


## Eksterne lenker
*
Kongedømmet Kuru

**Kuru** (devanagari: कुरु) var en indoarisk kshatriya-stamme i det nordlige India, deres kongedømme i den vediske periode og senere den republikanske staten Mahajanapada. Kongedømmet lå i området som idag utgjør Haryana og Delhi. Kuru dannet det første politiske senter for indoarierne etter den Rigvediske perioden, og etter deres tilsynekomst i Punjab begynte redigeringen av de vediske tekstene. Arkeologisk tilsvarer de den svart- og rødmalte keramikk-kulturen fra det 12. til det 9. århundre f.Kr. På denne tiden ble jern tatt i bruk i det vestlige India. Jern omtales ikke i Rigvedas hymner, men i Atharvaveda omtales det som «det sorte metallet» (*śyāma ayas*).

Atharaveda (XX.127) omtaler Parikshit som konge over Kuruene. Hans sønn Janamejaya opptrer både i Satapatha Brahmana og Aitareya Brahmana. Kuruene er ofte omtalt i den senere vediske litteraturen i samband med panchalaene.

Chkarvarti Samrat Kuru var «konge over jorden» og kuru-kongedømmet ble regjert av Kurudynastiet. Det var også et annet kongedømme, kalt kongedømmet Uttara Kuru, nord mot Himalaya. Indias kuru-kongedømme lå mellom elvene Sarasvati og Ganges. Det ble senere splittet i de to kongedømmene Kurujangala og det opprinnelige Kuru.

## Litteratur
* Michael Witzel: *Das alte Indien.* C. H. Beck, München 2003
* Michael Witzel: ''Early Sanskritization. Origins and Development of the Kuru State.''  In: *Electronic Journal of Vedic Studies (EJVS) 1–4.* 1995, S. 1–26
* Luciano Petech: *Indien bis zur Mitte des 6. Jahrhunderts.* In: *Propyläen-Weltgeschichte.* Band 2. Berlin/Frankfurt 1991, S. 351–476
Elizabeth Kata

**Elizabeth Kata** (født 9. oktober 1912 i Sydney, død 4. september 1998 i Sydney) var en australsk forfatter. Hun er best kjent for romanen *[[Be Ready with Bells and Drums]]* (1961), som dannet forelegget for en prisvinnende film med tittelen *[[A Patch of Blue]]* (1965). Boken ble deretter utgitt på nytt med samme tittel som filmen.

Elizabeth Katas foreldre var begge skotskfødte. I 1937 giftet hun seg med en japansk mann, og bodde deretter i Japan i ti år. I de siste årene av annen verdenskrig var hun internert i byen Karuizawa oppe i de japanske fjellene. I 1947 vendte hun tilbake til Australia med sin lille sønn. Returen til fødelandet var ikke uproblematisk, hun måtte gjennom en kamp mot australske myndigheter i den forbindelse.

I tillegg til romaner skrev Kata også for fjernsyn og for flere Hollywood-produksjoner. Hun skrev sin første roman i 1959; den ble utgitt i 1961 under tittelen *[[Be Ready with Bells and Drums]]*. Filmen *[[A Patch of Blue]]* (1965) ble basert på denne romanen. Skuespilleren Shelley Winters, som spilte rollen som *[[Rose-Ann D'Arcy]]* i filmen, vant en Oscar-statuett for beste kvinnelige birolle.  Regissøren Guy Green hadde også skrevet filmmanuset, som ble nominert til en Writers' Guild of America-pris. Filmens suksess førte til at Katas roman ble nyutgitt med samme tittel som filmen. Boken stod i mange år på amerikanske og australske skolers pensumlister.

I 2010 ga det australske forlaget Independence Jones ut boken *[[Mrs Katayama and Her Splash of Blue]]* som forteller historien om hvordan Katas debutroman nådde filmlerretet. Boken er skrevet av Damian Kringas.

## Bibliografi
* *Be Ready with Bells and Drums* (1961; utgitt på nytt som *A Patch of Blue*)
* *Someone Will Conquer Them* (1962)
* *Tilda* (1979)
* *Child of the Holocaust* (1980)
* *The Death of Ruth* (1981)
* *With Kisses on Both Cheeks* (1981)
* *Sarah* (1982)
* *Kagami* (1989)
* *A Patch Of Blue* (1965)

## Eksterne lenker
* 
*  http://www.austlit.edu.au/run?ex=ShowAgent&agentId=A)yV
*  http://catalogue.nla.gov.au/Search/Home?lookfor=author:%22Kata,%20Elizabeth%22&iknowwhatimean=1 
*  https://web.archive.org/web/20151114173524/http://www.independencejones.com/
Villefranche-sur-Saône

**Villefranche-sur-Saône** er en kommune i departementet Rhône i regionen Auvergne-Rhône-Alpes øst i Frankrike. Villefranche-sur-Saône ligger 1,6&nbsp;km vest for Saône og ca. 25&nbsp;km nord for Lyon. Innbyggerne kalles for *Caladois*.

## Befolkningsutvikling
***Antall innbyggere i kommunen Villefranche-sur-Saône***

## Referanser


## Eksterne lenker
* 
* Kommunedata INSEE
Det nordindiske lavlandet

**Det nordindiske lavlandet**, også kalt **de nordindiske elveslettene** eller **Indus-Ganges sletta** er et stort sletteområde i den nordlige delen av Sør-Asia, mellom Himalaya i nord og ulike fjellplatåer i sør. Det strekker seg fra kysten mot Arabiahavet i vest til Bengalbukta i øst. Det består av 255 millioner hektar fruktbar slette som utgjør det meste av nordlige og østlige India, de østlige delene av Pakistan, og bortimot hele Bangladesh.

Størstedelen av lavlandet ligger i India, men det omfatter også store deler av Bangladesh, Nepal og Pakistan. Hovedelvene som renner gjennom landskapet idag er Indus i vest og Ganges og Brahmaputra i øst. Området er svært fruktbart og er det tettest befolkede i Sør-Asia.

## Referanser
Sør-Korea under Sommer-OL 2008

__TOC__
**[[Sør-Korea]]** deltok i Sommer-OL 2008 i Beijing, Kina i 2008 med tilsammen 267 deltakere.

Sør-Korea har deltatt i samtlige sommer-OL siden 1948 i London unntatt 1980 i Moskva.

De 267 sportsutøvere deltok i tjuefem sporter under sommer-OL 2008. Sør-Korea kom på sjuendeplass med tretten gull-, ti sølv- og åtte bronsemedaljer. Landets flaggbærere var Judoka Jang Seong-ho under åpningsseremonien og vektløfter Jang Mi-ran under avslutningsseremonien.

## Medaljer

## Medaljevinnerne
Sør-Korea under Sommer-OL 2012

**Sør-Korea** deltok i Sommer-OL 2012 i London, Storbritannia, som ble arrangert i perioden 27. juli – 12. august 2012. Tohundreførtiåtte utøvere, ethundretrettifem menn og ethundretretten kvinner deltok i tjueto sporter. Det var sekstende gangen Sør-Korea deltok i et sommer-OL, de har deltatt i samtlige sommer-OL siden 1948 i London unntatt 1980 i Moskva. De ble femte beste nasjon med tretten gull-, åtte sølv- og sju bronsemedaljer. Håndballspilleren Yoon Kyung-shin var landets flaggbærer under åpningsseremonien.

## Medaljer

## Medaljevinnerne

## Bordtennis

Sør-Korea er kvalifisert (per 26. desember 2010) med to menn og to kvinner.

### Menn
* Joo Se-hyuk
* Oh Sang-eun

### Kvinner
* Kim Kyung-ah
* Park Mi-young

## Håndball

Sør-Korea har kvalifisert seg til håndballturneringene ved å vinne Asian Olympic Qualification Tournament.
* Sør-Koreas herrelandslag i håndball
* Sør-Koreas kvinnelandslag i håndball

## Landhockey

Sør-Korea har kvalifisert seg til landhockeyturneringen for kvinner ved å vinne landhockeyturneringen i Asialekene 2010.
* Sør-Koreas kvinnelandslag i landhockey
## Eksterne lenker
*